Il-Parlament Ewropew u l-Kunsill tal-Unjoni Ewropea laħqu qbil politiku proviżorju dwar il-pakkett bankarju, sett komprensiv ta' riformi li pproponiet il-Kummissjoni biex tkompli ssaħħaħ ir-reżiljenza u r-riżolvibbiltà tal-banek tal-UE. Il-Kummissjoni tilqa' l-ftehim politiku proviżorju, li huwa pass importanti fit-tnaqqis tar-riskju fis-settur bankarju tal-Unjoni u t-tisħiħ tar-reżiljenza tal-banek. Flimkien mad-data inkoraġġanti fuq it-tnaqqis tar-riskji ppreżentata mill-Kummissjoni Ewropea din il-ġimgħa, qed tiġi mwittija t-triq għal aktar progress fil-garanzija ta' kontinġenza komuni għall-Fond Uniku ta' Riżoluzzjoni u t-tlestija tal-Unjoni Bankarja fis-Summit taż-Żona tal-Euro f'Diċembru f'format inklużiv. Dan il-pakkett jikkontribwixxi b'mod sinifikanti biex ikomplu jonqsu r-riskji tal-banek tal-UE u huwa element essenzjali għat-tlestija tal-Unjoni Bankarja. Huwa jibni fuq regoli bankarji eżistenti, jimplimenta standards internazzjonali, u għandu l-għan li jlesti l-aġenda regolatorja ta' wara l-kriżi, filwaqt li jara li jiġu indirizzati l-isfidi pendenti għall-istabbiltà finanzjarja. Fl-istess ħin iżid il-kapaċità tal-banek li jiffinanzjaw l-ekonomija reali. Il-Viċi President tal-Kummissjoni Valdis Dombrovskis, responsabbli għall-Istabbiltà Finanzjarja, is-Servizzi Finanzjarji u l-Unjoni tas-Swieq Kapitali, qal: “Ninsab kuntent li l-Parlament Ewropew u l-Kunsill laħqu ftehim politiku dwar il-pakkett bankarju, wara xhur sħaħ ta' diskussjonijiet tekniċi u kumplessi ħafna. Dan il-pakkett importanti ferm ta' tnaqqis tar-riskji jikkumplementa l-progress li diġà' sar f'dawn l-aħħar snin, u jservi ta' pedament għal aktar progress fit-tisħiħ tal-Unjoni Bankarja.” Il-pakkett bankarju ta' Novembru 2016 huwa parti mill-ħidma li għaddejja bħalissa tal-Kummissjoni biex jitnaqqas ir-riskju fis-settur bankarju, kif stabbilit fil-Komunikazzjoni Lejn it-Tlestija tal-Unjoni Bankarja". Il-miżuri maqbula se jżidu r-reżiljenza tal-istituzzjonijiet tal-UE u jtejbu l-istabbiltà finanzjarja, u jtejbu l-kapaċità ta' self tal-banek biex jgħinu lill-ekonomija tal-UE. Il-miżuri jemendaw il-partijiet li jmiss tal-leġiżlazzjoni: Ir-Regolament dwar ir-Rekwiżiti ta' Kapital (Capital Requirements Regulation - CRR) u d-Direttiva dwar ir-Rekwiżiti ta' Kapital (Capital Requirements Directive - CRD) li ġew adottati fl-2013 u li jistabbilixxu rekwiżiti prudenzjali għall-istituzzjonijiet ta' kreditu (jiġifieri l-banek) u għall-kumpaniji ta' investiment u għar-regoli dwar il-governanza u s-superviżjoni; Id-Direttiva dwar l-Irkupru u r-Riżoluzzjoni tal-Banek (Bank Recovery u Resolution Directive - BRRD) u r-Regolament dwar il-Mekkaniżmu Uniku ta' Riżoluzzjoni (Single Resolution Mechanism Regulation - SRMR) li ġew adotatti fl-2014 u li jispjegaw ir-regoli dwar l-irkupru u r-riżoluzzjoni tal-istituzzjonijiet li qed ifallu u li jistabbilixxu l-Mekkaniżmu Uniku ta' Riżoluzzjoni. Il-Passi li Jmiss Wara l-ftehim politiku se jsiru diskussjonijiet tekniċi biex jiġi ffinalizzat it-test. Il-ftehim finali jenħtieġ li jingħata mill-Kumitat tar-Rappreżentanti Permanenti (COREPER) tal-Kunsill tal-Ministri u l-Parlament Ewropew. Sfond F'Novembru 2016, il-Kummissjoni Ewropea adottat pakkett komprensiv ta' riformi (“il-pakkett dwar ir-riforma bankarja tal-UE”) biex issaħħaħ aktar ir-reżiljenza tar-riformi tal-banek tal-UE (IP/16/3731 u MEMO/16/3840). Is-soluzzjoni maqbula mill-Parlament Ewropew u mill-Kunsill għandha l-elementi ewlenin tal-proposta tal-Kummissjoni. Miżuri biex tiżdied ir-reżiljenza tal-istituzzjonijiet tal-UE u tissaħħaħ l-istabbiltà finanzjarja Ir-regoli maqbula jinkorporaw l-elementi li jifdal tal-qafas regolatorju miftiehem dan l-aħħar fil-Kumitat ta' Basel dwar is-Superviżjoni Bankarja (Basel Committee on Banking Supervision - BCBS) u l-Bord għall-Istabbiltà Finanzjarja (Financial Stability Board - FSB). Dawn jinkludu: Miżuri għat-titjib tal-kapaċità tas-self tal-banek bħala appoġġ lill-ekonomija tal-UE Partikolarment, qed jiġu proposti miżuri speċifiċi biex: Il-ftehim jikkomplementa miżuri maqbula minn qabel li jnaqqsu r-riskju, bħal pereżempju: il-ġerarkija tal-kredituri tal-bank, li tassigura subordinazzjoni armonizzata - jew il-klassifikazzjoni - għal strumenti ta' assorbiment tat-telf; ir-Regolament dwar l-IFRS 9 u skoperturi kbar li jtaffi l-impatt tal-introduzzjoni tal-IFRS9 fuq il-kapital tal-banek. Permezz tal-ftehim, il-banek b'azjendi kbar ta' bonds tal-gvern denominati f'munita domestika ta' Stat Membru ieħor għandhom ċans jaddattaw għal limiti ta' skoperturi kbar ġodda. Għal Aktar Informazzjoni IP MEMO U SKEDA INFORMATTIVA MINN NOV 2016 CRR/CRD IV BRRD SRMR